Du skal vælge Yousee hvis du ønsker at tale med deres support i ca en time om dagen.
Desværre bor jeg et sted hvor der ikke findes alternativer.
Vi har 3 produkter (2xMobilabonnementer samt mobilt bredbånd). Alle 3 produkter har der været fejl på.

Mobilt bredbånd:
Fejlmeldte tilbage i september at Cmore Light og Film serie pakken ikke virkede. Det var åbenbart et kompliceret problem, men fik lovning på skrift at det var løst inden for senest 15 hverdage - Det virker stadig ikke. Og yousee melder ikke noget tilbage. Skrev to gange til den person som varetog mit DocID, men han har aldrig svaret tilbage. Jeg kender endnu ikke udsigten til hvornår at dette bliver løst, og supporten kan ikke svare på det. Så vi købte viaplay, så vi kan se lidt film, da vi ikke har nogen tv-pakke hvor vi bor. Så vi betaler kr 79, plus når vi lejer film. Ting Film/seriepakken plus Cmore kunne have klaret for os. Så i gennemsnit ca 150 kr pr md i ekstra udgift.

Mit mobil nr:
Oprettede et ekstra datadelings kort, som er gratis i mit abonnement. Det fik de oprettet i mit mobile bredbånd i stedet, og skrev en pæn regning på 29kr pr/md. Det så jeg i min ordrebekræftelse samme dag i min mail. Ringede til dem, fik det opsagt og fik et nyt oprettet i mit mobilnummer. I min sidste regning fik jeg igen en opkrævning på 29 kr x3. Jeg ringede igen til dem og mindede dem om at det var altså opsagt. Hun fik det opsagt (igen) med en lille kompensation. Som bonus fik hun så åbenbart også opsagt det datakort til mit mobilabonnement. Det fandt jeg ud af da jeg sad ude ved en kunde med min computer, og ikke kunne komme på mobilnettet. Fik sim kortet aktiveret igen. Her 2 timer efter virker det satdig ikke... 
Nå men så ville jeg dulme mine nerver lidt da jeg ikke orkede at ringe til dem da jeg allerede har talt i ca halvanden time med supporten i dag. Da jeg logger på musik (som snart er det eneste der virker), virkede mit login ikke. Jeg prøver at nulstille password, men systemet kender ikke mit brugernavn og ej heller mit mobilnummer...!? Til stor irritation må jeg igen ringe til dem. Nå jamen de har på en forunderligvis fået deaktiveret mit brugernavn i deres system så det ikke længere var aktivt. Nu virker det dog igen. Men hvorfor overhovedet deaktivere et brugernavn!?

Min hustrus nummer:
Oprettede et ekstra nummer til kr 119. Fik en regning på 199. Forklaringen var at de åbenbart havde oprettet det i hendes CPR nr, så derfor kunne jeg ikke få det til kr 119. Så det tog ca en time med supporten at få styr på det her, på trods af at jeg stod med en ordrebekræftelse på nyt abonnement til kr 119. Spændende at se hvad regningen lyder på næste gang...
Hendes musik virkede heller ikke sammen med hendes login. Vi fik så beskyldning om at det var vores egen skyld da vi selv skulle have været inde og ændre på hvor abonnementet stod da det stod i mit CPR nr. Nævnte at det skulle det for at vi åbenbart kunne få abonnementet til kr 119 og at det havde hendes kollega ændret for os. Men det var ikke noget de gjorde derinde, så hvis vi ikke havde gjort det, var det åbenbart ændret på magisk vis. Det skal nævnes at musik har aldrig virket på hendes mobil - heller ikke da det stod i hendes CPR nr.